PMIndiaData/PMIndiaSum huggingface dataset:
দেশে পরমাণু বিদ্যুৎ উৎপাদনকে উৎসাহিত করতে আরও ১০টি প্রকল্প স্থাপনের প্রস্তাবে অনুমোদন কেন্দ্রীয় মন্ত্রিসভার

দেশের পরমাণুবিদ্যুৎ কর্মসূচিকে আরও গতিশীল করে তুলতে এবং পরমাণু শিল্পের অগ্রগতির ওপর আরওবেশি করে গুরুত্বদানের লক্ষ্যে ভারতের প্রেসারাইজড্‌ হেভি ওয়াটার রিঅ্যাক্টার্স-এর১০টি ইউনিট গড়ে তোলার এক প্রস্তাবে আজ সম্মতি দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকেআলোচনার পর এই প্রস্তাবটি অনুমোদন লাভ করে। প্রকল্পগুলির সংস্থাপিত উৎপাদন ক্ষমতাহবে ৭ হাজার মেগাওয়াট। এই ১০টি ইউনিট দেশের পরমাণু বিদ্যুৎ উৎপাদনকে বিশেষভাবেউৎসাহিত করবে।  প্রসঙ্গতউল্লেখ্য যে, বর্তমানে চালু ২২টি প্রকল্পে মোট পরমাণু বিদ্যুৎ উৎপাদনের মাত্রা হ’ল৬,৭৮০ মেগাওয়াট। বর্তমানে যে প্রকল্পগুলির রূপায়ণের কাজ চলছে, তা সম্পূর্ণ হলেআগামী ২০২১-২২ সাল নাগাদ উৎপাদিত হবে অতিরিক্ত ৬,৭০০ মেগাওয়াট পরমাণু বিদ্যুৎ।  কেন্দ্রের বর্তমান সরকারের তিন বছর পূর্তি এবং জনমুখী প্রকল্প ওকর্মসূচি গ্রহণের পরিপ্রেক্ষিতে অনুমোদিত ১০টি পরমাণু বিদ্যুৎ প্রকল্প ‘মেক ইনইন্ডিয়া’ কর্মসূচিকে বিশেষভাবে উৎসাহিত করবে বলে আশা করা হচ্ছে। কারণ, এই ১০টিপ্রকল্প গড়ে উঠবে সম্পূর্ণ দেশীয় প্রযুক্তি ও পদ্ধতিতে।  দেশের শক্তি উৎপাদন ক্ষেত্রে বিশুদ্ধ জ্বালানির উৎপাদন ও যোগান সম্ভবকরে তোলার বিষয়টিকে বিশেষ অগ্রাধিকার দেওয়া হয়েছে কেন্দ্রীয় সরকারের পক্ষ থেকে।ফলে, ১০টি নতুন পরমাণু বিদ্যুৎ প্রকল্প গড়ে তোলার প্রস্তাবে সম্মতিদানের মাধ্যমেদেশের উন্নয়ন প্রচেষ্টায় কেন্দ্রীয় মন্ত্রিসভার দৃঢ় অঙ্গীকারের বিষয়টিই প্রতিফলিতহ’ল।  নিরন্তর বিকাশ শক্তি উৎপাদন ক্ষেত্রে স্বনির্ভরতা অর্জন এবং জলবায়ুপরিবর্তনের মোকাবিলায় বিশ্ব প্রচেষ্টাকে উৎসাহদানের লক্ষ্যে ভারতের অঙ্গীকারকেওসাফল্যের সঙ্গে প্রতিফলিত করবে পরমাণু শক্তি উৎপাদনে ভারতের এই বিশেষ উদ্যোগ ওকর্মতৎপরতা।  …
মিশন সৌর্য্য দলের সদস্যদের সঙ্গে প্রধানমন্ত্রী সাক্ষাৎ করলেন

মহারাষ্ট্রের দশজন আদিবাসী পড়ুয়ার একটি দলের সঙ্গে প্রধানমন্ত্রী শ্রী নরেন্দ্র মোদী সাক্ষাৎ করলেন। এই পড়ুয়ারা মহারাষ্ট্র সরকারের আদিবাসী বিকাশ বিভাগের উদ্যোগ ‘মিশন সৌর্য্য’ দলের সদস্য। এই দলের পাঁচজন ২০১৮-র মে মাসে সাফল্যের সঙ্গে এভারেস্ট শৃঙ্গ আরোহণ করে। ছাত্রছাত্রীরা প্রশিক্ষণ ও এভারেস্ট শৃঙ্গ আরোহণের অভিজ্ঞতার কথা জানায়। প্রধানমন্ত্রী তাঁদের অভিনন্দন জানান। শ্রী মোদী তাঁদের যে কোনও ক্রীড়া বেছে নিয়ে নিয়মিত অনুশীলন করতে বলেন। দলের সকলকে প্রধানমন্ত্রী সম্বর্ধনা জানান। অনুষ্ঠানে মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ ও কেন্দ্রীয় স্বরাষ্ট্র বিষয়ক প্রতিমন্ত্রী শ্রী হান্সরাজ আহির উপস্হিত ছিলেন। /
প্রধানমন্ত্রী ঐতিহাসিক বোড়ো চুক্তিকে স্বাগত জানিয়ে বলেছেন এটি বোড়ো জনগণের জীবনে  রূপান্তর নিয়ে আসবে

ঐতিহাসিক বোড়ো চুক্তি আজ স্বাক্ষর হওয়ায় প্রধানমন্ত্রী শ্রী নরেন্দ্র মোদী এই উদ্যোগকে স্বাগত জানিয়েছেন। তিনি বলেছেন, এই চুক্তির ফলে বোড়ো জনগণের জীবনে পরিবর্তন আসবে। এক ট্যুইট বার্তায় প্রধানমন্ত্রী বলেছেন, “শান্তি, সম্প্রীতি ও ঐক্যবদ্ধতার নতুন প্রভাতের সূচনা হ’ল! আজকের দিনটি ভারতের জন্য একটি বিশেষ দিন। বোড়ো গোষ্ঠীগুলির সঙ্গে যে চুক্তি আজ স্বাক্ষরিত হয়েছে, তা বোড়ো জনগণের জীবনে রূপান্তর আনবে। অনেকগুলি কারণে আজ এই বোড়ো চুক্তি স্বাক্ষরিত হয়েছে। এই চুক্তি সফলভাবে সংশ্লিষ্ট সকলকে একটি ব্যবস্থার আওতায় নিয়ে এসেছে। যারা সশস্ত্র প্রতিরোধ গোষ্ঠীর সঙ্গে যুক্ত ছিলেন, তাঁরা এখন মূলস্রোতে অন্তর্ভুক্ত হয়ে আমাদের দেশের প্রগতির জন্য অবদান রাখবেন। বোড়ো গোষ্ঠীগুলির সঙ্গে এই চুক্তিটি বোড়ো জনগণকে আরও সুরক্ষা দেবে এবং তাঁদের অনন্য সংস্কৃতিকে জনপ্রিয় করে তুলবে। তাঁরা উন্নয়নমুখী বিভিন্ন উদ্যোগে সুফল পাবেন। বোড়ো জনগণের চাহিদাগুলি রূপায়ণে সম্ভাব্য সবরকমের সহযোগিতা দেওয়ার ব্যাপারে আমরা অঙ্গীকারবদ্ধ”।
জার্মান চ্যান্সেলারের সঙ্গে প্রধানমন্ত্রীর ‘গান্ধী স্মৃতি’ দর্শন

প্রধানমন্ত্রী শ্রী নরেন্দ্র মোদী জার্মান চ্যান্সেলার ডঃ আঙ্গেলা মেয়ারকেলের সঙ্গে আজ নতুনদিল্লিতে ‘গান্ধী স্মৃতি’ ঘুরে দেখেন। বিখ্যাত শিল্পী পদ্মভূষণ শ্রী রাম সুতারের নির্মিত মহাত্মা গান্ধীর মূর্তির সামনে প্রধানমন্ত্রী জার্মান চ্যান্সেলারকে অভ্যর্থনা জানান। প্রধানমন্ত্রী ডঃ মেয়ারকেলকে স্মৃতির এই জায়গাটির গুরুত্ব ব্যাখ্যা করেন। ১৯৪৮ সালের ৩০ জানুয়ারী মহাত্মা গান্ধী নিহত হবার সময় শেষ কয়েকমাস এই জায়গায় ছিলেন। উভয় নেতা এরপর সংগ্রহশালা পরিদর্শন করেন। তাঁরা বিশিষ্ট শিল্পী শ্রী উপেন্দ্র মহারথী এবং শান্তিনিকেতনের শ্রী নন্দলাল বসুর ছাত্র ইন্দো-হাঙ্গেরিয়ান শিল্পী এলিজাবেথ ব্রুন্নারের বেশ কিছু রেখাচিত্র ও আঁকা দেখেন। অহিংসা এবং সত্যগ্রহের উপর ভিত্তি করে শ্রী বিরাদ রাজারাম ইয়াগনিকের তৈরি ডিজিট্যাল গ্যালারিটি দুই নেতা ঘুরে দেখেন। এরপর তাঁরা ডিজিট্যাল স্টুডিওটিতে যান। সেখানে আলবার্ট আইনস্টাইনের মহাত্মা গান্ধীর বিষয়ে বাণিবদ্ধ বক্তব্য এবং ১০৭টি দেশে ‘বৈষ্ণব জন তো’ গানটি গাওয়ার মতবিনিময় কিয়স্ক রয়েছে। প্রধানমন্ত্রী শ্রী নরেন্দ্র মোদী এবং জার্মান চ্যান্সেলার ডঃ আঙ্গেলা মেয়ারকেল শহীদ স্তম্ভে মহাত্মা গান্ধীর প্রতি শ্রদ্ধা প্রদর্শন করেন এবং পুষ্পার্ঘ নিবেদন করেন। /
পুনর্জাগরনের জন্য শিক্ষাক্ষেত্রে নেতৃত্বদান সংক্রান্ত সম্মেলনে ভাষন দিলেন প্রধানমন্ত্রী

প্রধানমন্ত্রী শ্রী নরেন্দ্র মোদী নতুন দিল্লীতে শনিবার (২৯ সেপ্টেম্বর) পুনর্জাগরনের জন্য শিক্ষাক্ষেত্রে নেতৃত্বদান সংক্রান্ত সম্মেলনে ভাষন দেন। তিনি বলেন, যখন একজন ব্যক্তি পুনর্জাগরন বা পুনরুজ্জীবনের বিষয়ে চিন্তাভাবনা করেন, তখন প্রথমই স্বামী বিবেকানন্দের ছবি মনে ভেসে ওঠে। স্বামী বিবেকানন্দই ভারতীয় দর্শনের শক্তি বিশ্বের সামনে তুলে ধরেছিলেন বলেও তিনি উল্লেখ করেন। শিক্ষার গুরুত্বপূর্ণ উপাদান হিসেবে স্বামী বিবেকানন্দ আন্মবিশ্বাস, চরিত্র গঠন এবং মানবিক মূল্যবোধের প্রতি যে গুরুত্ব দিয়েছিলেন, প্রধানমন্ত্রী সে কথা স্মরণ করেন। তিনি আরও বলেন, বর্তমানে শিক্ষার অন্যতম একটি গুরুত্বপূর্ণ উপাদান হল উদ্ভাবন। প্রাচীন গ্রন্হ বেদের কথা স্মরণ করে প্রধানমন্ত্রী বলেন, “আমাদের সমাজ, আমাদের দেশ এমনকি, আমাদের জীবনের কথা আমরা জ্ঞান ছাড়া কল্পনাও করতে পারি না”তক্ষশীলা, নালন্দা ও বিক্রমশীলার মতো প্রাচীন বিশ্ববিদ্যালয়গুলিও জ্ঞানের পাশাপাশি উদ্ভাবনের ওপর অগ্রাধিকার দিয়েছিল বলে তিনি অভিমত প্রকাশ করেন। শিক্ষা প্রসঙ্গে প্রধানমন্ত্রী বাবাসাহেব ভীমরাও আম্বেদকর, দীনদয়াল উপাধ্যায় এবং ডঃ রাম মনোহর লোহিয়ার কথাও স্মরণ করেন। শ্রী মোদী বলেন, বর্তমানে কোনও দেশ বা কোনও ব্যক্তি পরস্পরের থেকে বিচ্ছিন্ন হয়ে বাঁচতে পারেন না। ‘বিশ্ব-নাগরিক’ বা ‘ভূবনগ্রাম’ হিসেবে চিন্তা-ভাবনা করার গুরুত্বের ওপর তিনি জোর দেন। “আমরা আজ যে সমস্ত সমস্যার সম্মুখীন, তার সমাধান খুঁজে বের করতে বিশ্ববিদ্যালয় ও কলেজগুলিকে একযোগে কাজ করার ব্যাপারে” তিনি পরামর্শ দেন। উদ্ভাবন ও নতুন আবিস্কারের জন্য শিক্ষা প্রতিষ্ঠানগুলির মধ্যে যোগসূত্র গড়ে তুলতে হবে বলেও তিনি অভিমত প্রকাশ করেন। উদ্ভাবনের ব্যাপারে শিশুদের উৎসাহ দিতে ‘অটল টিঙ্কারিং ল্যাব’ স্হাপনের কথাও তিনি উল্লেখ করেন। শিক্ষা পরিকাঠামো উন্নয়নের জন্য তিনি ‘রাইজ’ (রিভাইটালাইজিং অফ্ ইনফ্রাস্ট্রাকচার অ্যান্ড সিস্টেম ইন এডুকেশন)-এর প্রসঙ্গে অবতারনা করেন। তিনি উচ্চশিক্ষা ক্ষেত্রে গৃহিত পদক্ষেপগুলির কথাও উল্লেখ করেন। প্রধানমন্ত্রী সমাজের স্বার্থে ভালো মানের শিক্ষক-শিক্ষিকার প্রয়োজনীয়তার ওপর জোর দেন। ডিজিটাল স্বাক্ষরতার প্রসারে বিদ্বান ও ছাত্রছাত্রীদের গুরুত্ব পূর্ণ দায়িত্ব পালনের কথা উল্লেখ করে প্রধানমন্ত্রী বলেন, সহজে জীবনযাপনের মানোন্নয়নে সরকারি কর্মসূচিগুলি সম্পর্কে সচেতনতা প্রসারেও তারা বড় ভূমিকা নিতে পারেন। প্রধানমন্ত্রী বলেন, যুব সম্প্রদায় ‘ব্র্যান্ড ইন্ডিয়া’কে এক নতুন বিশ্ব পরিচিতি দিয়েছে। তরুণ প্রতিভাবানদের স্বার্থে স্টার্ট আপ, স্যান্ড আপ এবং দক্ষ ভারত কর্মসূচির কথাও তিনি উল্লেখ করেন। /…
হিমাচল প্রদেশের বাস দুর্ঘটনায় প্রাণহানির সংবাদে শোক ও দুঃখ প্রকাশ প্রধানমন্ত্রীর

হিমাচল প্রদেশে এক মর্মান্তিক বাস দুর্ঘটনায় প্রাণহানির সংবাদে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী । এক বার্তায় তিনি বলেছেন : “হিমাচলপ্রদেশের মর্মান্তিক বাস দুর্ঘটনায় যাঁরা তাঁদের প্রিয়জনকে হারিয়েছেন, আমি তাঁদেরউদ্বেগ ও দুশ্চিন্তার শরিক। আহতরা দ্রুত সুস্থ হয়ে উঠুন, এই প্রার্থনা জানাই।”
কোয়েম্বাটোরে এয়ার ইন্ডিয়াকে জমি বিক্রির অনুমতি দিল কেন্দ্রীয় মন্ত্রিসভা

কোয়েম্বাটোরের পঙ্কজা মিল্‌স রোডে এয়ার ইন্ডিয়ার মালিকানাধীন ০.৯৯ একর জমি বিক্রি করে দেওয়ার ব্যাপারে প্রয়োজনীয় অনুমোদন মিলল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে ঐ জমিটি ১৯ কোটি ৮০ লক্ষ টাকায় বিক্রির অনুমতি দেওয়া হয়। উল্লেখ্য, ন্যাশনাল বিল্ডিং কনস্ট্রাকশন কর্পোরেশন লিমিটেড (এন বি সি সি)-কে ঐ দামে জমি বিক্রির সিদ্ধান্ত নেয় এয়ার ইন্ডিয়া। মেটাল অ্যান্ড স্ক্র্যাপ ট্রেডিং কর্পোরেশন (এম এস টি সি)-এর মাধ্যমে এজন্য ই-টেন্ডারেরও ব্যবস্থা করা হয়। গত কয়েক বছর ধরেই এয়ার ইন্ডিয়া লোকসানে চলছিল। এই কারণেই ঐ জমি এন বি সি সি-কে বিক্রি করে দেওয়ার সিদ্ধান্ত নেওয়া হয়।
জাপান ও দক্ষিণ কোরিয়ায় আকরিক লোহা রপ্তানির লক্ষ্যে দীর্ঘমেয়াদি চুক্তিটির পুনর্নবীকরণ প্রস্তাবে সম্মতি কেন্দ্রীয় মন্ত্রিসভার

এমএমটিসি লিমিটেডের মাধ্যমে জাপানিজ স্টিল মিল্‌স (জেএসএম) এবং দক্ষিণ কোরিয়ার পস্কো-কে +৬৪ গ্রেডের আকরিক লোহা সরবরাহের লক্ষ্যে সম্পাদিত দীর্ঘমেয়াদি চুক্তির মেয়াদ আরও পাঁচ বছর বৃদ্ধি করার এক প্রস্তাবে সবুজ সঙ্কেত দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে আজ স্থির হয়েছে যে চুক্তির মেয়াদ ১ এপ্রিল, ২০১৮ থেকে ৩১ মার্চ, ২০২৩ পর্যন্ত বাড়ানো হবে। প্রসঙ্গত উল্লেখ্য, ঐ দীর্ঘমেয়াদি চুক্তিটির মেয়াদ শেষ হওয়ার কথা ছিল এ বছরের ৩১ মার্চ তারিখে। দীর্ঘমেয়াদি চুক্তিটির পুনর্নবীকরণের ফলে এনএমডিসি এবং অন্যান্য উৎস থেকে আকরিক লোহা রপ্তানির মাত্রা দাঁড়াবে বছরে সর্বোচ্চ ৫.৫০ মিলিয়ন টন। রপ্তানির ন্যূনতম পরিমাণ হবে বছরে ৩.৮০ মিলিয়ন টন। এমএমটিসি-র মাধ্যমে জেএসএম এবং পস্কো-কে +৬৪ গ্রেডের যে লৌহ আকরিকের যোগান দেওয়া হবে, তার মাত্রা জাপানিজ স্টিল মিল্‌স-এর ক্ষেত্রে দাঁড়াবে বছরে ৩ থেকে ৪.৩০ মিলিয়ন টন। অন্যদিকে, দক্ষিণ কোরিয়ার পস্কো-র ক্ষেত্রে এর মাত্রা দাঁড়াবে ০.৮০ থেকে ১.২০ মিলিয়ন টন। দীর্ঘমেয়াদি চুক্তির আওতায় আকরিক লোহার রপ্তানি জাপান ও দক্ষিণ কোরিয়ার মতো সহযোগী দেশগুলির সঙ্গে ভারতের দ্বিপাক্ষিক সম্পর্ককে আরও জোরদার করে তুলবে বলে আশা করা হচ্ছে। এছাড়াও, এর মাধ্যমে রপ্তানি বাণিজ্যের প্রসার সম্ভাবনা বৃদ্ধি পাওয়ার ফলে বিদেশি মুদ্রা অর্জনের পরিমাণও উল্লেখযোগ্যভাবে বৃদ্ধি পাবে।
ভারত ও নরওয়ের মধ্যে মহাসাগর সম্পর্কিত বিষয় নিয়ে আলাপ-আলোচনার জন্য দুই দেশের মধ্যে মউ স্বাক্ষরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ভারত ও নরওয়ের মধ্যে মহাসাগর সম্পর্কিত বিষয়ে আলাপ-আলোচনার জন্য দু’দেশের মধ্যে সমঝোতাপত্র বা মউ স্বাক্ষরে অনুমোদন মিলেছে। এই মউ স্বাক্ষরের ফলে নীল অর্থনীতির সঙ্গে যুক্ত বিভিন্ন ক্ষেত্রে অগ্রগতি তথা উন্নয়নের লক্ষ্যে পারস্পরিক স্বার্থ সংশ্লিষ্ট বিষয়গুলিতে সহযোগিতা আরও বাড়বে। উল্লেখ করা যেতে পারে, নীল অর্থনীতির ক্ষেত্রে নরওয়ে বিশ্বের অগ্রণী দেশগুলির একটি। এমনকি, এ ধরণের অর্থনীতির সঙ্গে যুক্ত বিভিন্ন ক্ষেত্র যেমন – মৎস্যচাষ, হাইড্রো কার্বন, পুনর্নবীকরণযোগ্য শক্তি, সামুদ্রিক সম্পদের সুস্থায়ী ব্যবহার ও নৌ-পরিবহণে এই দেশটির বিপুল অভিজ্ঞতা এবং সর্বাধুনিক প্রযুক্তি রয়েছে। প্রস্তাবিত এই মউ ভারতের হাইড্রো কার্বন, সামুদ্রিক সম্পদ, বন্দর পরিচালনা এবং পর্যতনের বিকাশে সহায়ক হবে। একই সঙ্গে, এই ক্ষেত্রগুলিতে কর্মসংস্থানের সুযোগ সৃষ্টি হবে। সুমেরু অঞ্চলে মহাসাগরীয় বাস্তুতন্ত্রের সমীক্ষা চালানোর ক্ষেত্রেও দু’দেশের বিজ্ঞানী ও গবেষকদের মধ্যে পারস্পরিক সহযোগিতা বাড়বে বলে আশা করা যাচ্ছে।
কমনওয়েলথ গেমস-এ পুরুষদের ডাবল টেবল টেনিসে রৌপ্য পদক জয়ী শরথ কমল ও সাথিয়াঁ জ্ঞানশেখরনকে প্রধানমন্ত্রীর অভিনন্দন

নয়াদিল্লি, ৭ আগস্ট ২০২২ কমনওয়েলথ গেমস, ২০২২-এ পুরুষদের ডাবল টেবিল টেনিস প্রতিযোগিতায় রৌপ্য পদক জয়ী শরথ কমল এবং সাথিয়াঁ জ্ঞানশেখরনকে অভিনন্দিত করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন : “খেলায় দলগত শক্তি আরও বৃদ্ধি পাক, এই কামনা জানাই। পুরুষদের ডাবলস খেলায় শরথ কমল ও সাথিয়াঁর সদাতৎপর টিমের রৌপ্য পদক লাভের ঘটনায় আমি আনন্দিত। প্রতিভাবান অ্যাথলিটদের জন্য আমার শুভকামনা রইল। #Cheer4India” /
সহকারি সচিবদের অনুষ্ঠানের সমাপ্তি অধিবেশন : প্রধানমন্ত্রীর সামনে বক্তব্য পেশ

নতুন দিল্লিতে গতকাল সহকারি সচিবদের এক অনুষ্ঠানের সমাপ্তি অধিবেশনে ২০১৬ ব্যাচের আইএএস আধিকারিকরা প্রধানমন্ত্রী শ্রী নরেন্দ্র মোদীর সামনে তাঁদের ব্যক্তব্য পেশ করেন। আটটি ভিন্ন বিষয়ে সহকারি সচিবরা তাঁদের প্রেজেন্টেশন তথা তথ্য সম্বলিত বিবরণী প্রধানমন্ত্রীর সামনে তুলে ধরেন। এই বিষয়গুলির মধ্যে ছিল – কৃষি থেকে আয় বৃদ্ধি; মৃত্তিকা স্বাস্থ্য কার্ড; অভিযোগ নিষ্পত্তি; নাগরিক-কেন্দ্রিক পরিষেবা; বিদ্যুৎ ক্ষেত্রের সংস্কার; পর্যটক সহায়তা; ই-নিলাম এবং স্মার্ট শহরাঞ্চলীয় বিকাশ। এই উপলক্ষে প্রধানমন্ত্রী বলেন, সহকারি সচিবদের এ ধরণের অনুষ্ঠান ও কর্মসূচি একেবারে নবীন ও প্রবীণ আধিকারিকদের পারস্পরিক মতবিনিময় এবং আলাপ-আলোচনার সুযোগ করে দেয়। আগামী দিনগুলিতে বিভিন্ন মন্ত্রকের সঙ্গে যুক্ত থাকার সময়ে নবীন এই আধিকারিকরা যে অভিজ্ঞতা সঞ্চয় করবেন, তা আত্মস্থ করে পরবর্তী সময়ে তার সদ্ব্যবহারের জন্য প্রধানমন্ত্রী তাঁদের উৎসাহিত করেন। সরকারের কাছ থেকে সাধারণ মানুষের যে প্রত্যাশা রয়েছে, তরুণ এই আধিকারিকদের তা বিবেচনায় রেখে সেগুলি পূরণ করার জন্য কর্মজীবনে নিজেদের সেরাটা দিতেও প্রধানমন্ত্রী তাঁদের পরামর্শ দেন। প্রধানমন্ত্রী তরুণ এই আধিকারিকদেরকে নিজেদের কর্তব্য পালনের সময়ে আশেপাশে থাকা মানুষের সঙ্গে যোগাযোগ গড়ে তুলতে উৎসাহিত করেন। তিনি বলেন, সাধারণ মানুষের সঙ্গে ঘনিষ্ঠ সম্পর্ক গড়ে তোলার মধ্যেই তাঁদের কর্তব্য ও উদ্দেশ্যগুলির সাফল্যপ্রাপ্তি নিহিত রয়েছে। অনুষ্ঠানের সমাপ্তি-পর্বে নবীন এই আধিকারিকদের পেশ করা প্রেজেন্টেশনের প্রশংসা করেন প্রধানমন্ত্রী। …
মস্কোয় বিমান ভেঙ্গে পড়ায় প্রাণহানির সংবাদে শোকাহতপ্রধানমন্ত্রী

মস্কোয় এক বিমান দুর্ঘটনায় প্রাণহানির সংবাদে শোক ও সমবেদনা প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “আজ মস্কোয় এক মর্মান্তিক বিমান দুর্ঘটনায় প্রাণহানির সংবাদে আমি গভীর শোকও সমবেদনা জানাই। দুর্ঘটনার যাঁরা বলি হয়েছেন, তাঁদের পরিবার-পরিজনদের মতো আমিওসমান উদ্বিগ্ন”। …
‘দশেরা’ পালনের মধ্য দিয়ে অসত্য ও অশুভকে পরাস্ত করারআহ্বান জানালেন প্রধানমন্ত্রী

লক্ষ্ণৌর আশবাগ রামলীলা ময়দানে আয়োজিত দশেরা মহোৎসবের একজনসমাবেশে মঙ্গলবার ভাষণ দিলেন প্রধানমন্ত্রী শ্রী নরেন্দ্র মোদী। বিজয়া দশমী উপলক্ষে প্রথমেই তিনি শুভেচ্ছা ও অভিনন্দনজানান সকলকে। রামলীলার সুপ্রাচীন ঐতিহ্যের সঙ্গে নিজেকে যুক্ত করতে পারা খুবইসৌভাগ্যের বিষয় বলে মনে করেন তিনি। শ্রী মোদী বলেন, রামলীলা উৎসব হ’ল মিথ্যাকেপরাভূত করে সত্যের বিজয় উৎসব; অত্যাচারী ও নিপীড়ক পরাস্ত হয় সত্যের এই জয়ের মধ্যদিয়ে। তিনি বলেন, প্রতি বছর রাবণকে ভষ্মীভূত করার সময় সমস্ত রকম অশুভ থেকে নিজেদেরমুক্ত করার সংকল্প গ্রহণ করা উচিৎ আমাদের। একইসঙ্গে, আমাদের প্রতিজ্ঞাবদ্ধ হওয়াউচিৎ আমাদের সামাজিক প্রকৃতি তথা সমগ্র জাতিকে অশুভের ছোঁয়া থেকে অনেক দূরে রাখারলক্ষ্যে। আমাদের প্রত্যেকের মধ্যে যে ১০টি অশুভ প্রবৃত্তি কাজ করে, প্রতি বছরদশেরা পালনের সময়ে সেগুলির বিনাশ করা প্রয়োজন। প্রধানমন্ত্রী বিশেষ জোর দিয়ে বলেনযে, অশুভ শক্তিকে পরাস্ত ও নিরস্ত করার মতো শক্তি রয়েছে আমাদের। আর এই কাজের মধ্যদিয়েই আমরা এক মহান জাতিতে রূপান্তরিত হতে পারি। প্রধানমন্ত্রী তাঁর ভাষণে সন্ত্রাসকে মানবতার শত্রু বলেবর্ণনা করেন। তিনি বলেন, মানবজাতির যা কিছু শ্রেষ্ঠ ও সর্বোত্তম শ্রীরাম হলেন তারইপ্রতিভূ, নিষ্ঠা ও আত্মোৎসর্গের পরাকাষ্ঠা মূর্ত হয়ে উঠেছে তাঁর মধ্য দিয়ে। শ্রীমোদী বলেন, সন্ত্রাসের বিরুদ্ধে প্রথম রুখে দাঁড়িয়েছিল রামায়ণের একটি চরিত্রজটায়ু। তাঁর মধ্য দিয়ে আমরা নির্ভয়ের আশ্বাসবাণী লাভ করেছি। তাই, সন্ত্রাসেরমোকাবিলায় ১২৫ কোটি ভারতীয়কে আজ জটায়ু হয়ে উঠতে হবে। আমরা প্রত্যেকেই যদি সতর্ক ওসচেতন হয়ে উঠি, তা হলে সন্ত্রাসবাদীদের দূরভিসন্ধি ব্যর্থ হতে বাধ্য।প্রধানমন্ত্রী বলেন, সন্ত্রাসের বিরুদ্ধে বিশ্ব মানবতাকে এখন ঐক্যবদ্ধ হয়ে উঠতেহবে। এমনকি, সন্ত্রাসের যারা মদতদাতা, তাদেরও কোনওভাবে রেহাই দেওয়া চলবে না। প্রধানমন্ত্রী বলেন, এই দিনটি আন্তর্জাতিক কন্যাসন্তানদিবস হিসেবেও উদযাপিত হচ্ছে। কন্যাভ্রূণ হত্যার বিরুদ্ধে দৃপ্ত ঘোষণা করেপ্রধানমন্ত্রী বলেন, এই কুপ্রথা অবিলম্বে বন্ধ করার জন্য আমাদের জোরদার প্রচেষ্টাচালানো প্রয়োজন।
সশস্ত্র সীমা বল-এর ক্ষেত্রে কেন্দ্রীয় গ্রুপ ‘এ’ পরিষেবা ও ঐ বাহিনীরগ্রুপ ‘এ’ এক্সিকিউটিভ আধিকারিকদের ক্যাডার রিভিউয়ের প্রস্তাবে কেন্দ্রীয়মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকেআজ সশস্ত্র সীমা বল-এর ক্ষেত্রে কেন্দ্রীয় গ্রুপ ‘এ’ পরিষেবা ও ঐ বাহিনীর গ্রুপ‘এ’ এক্সিকিউটিভ আধিকারিকদের ক্যাডার রিভিউয়ের প্রস্তাব অনুমোদন করা হয়েছে। এরফলে, অ্যাসিস্ট্যান্ট কমান্ডান্ট থেকে ইন্সপেক্টর জেনারেল পর্যন্ত নানা পদমর্যাদার১৯টি পদ সৃষ্টির দ্বারা সশস্ত্র সীমা বল-এর পরিচালনা ও প্রশাসনিক সামর্থ্যবৃদ্ধিরও ব্যবস্থা হয়েছে। বাহিনীতে গ্রুপ ‘এ’ পদের বর্তমান সংখ্যা১,২৫৩ থেকে বেড়ে ১,২৭২-এ পৌঁছবে নিম্নলিখিতভাবে : 1. ইন্সপেক্টর জেনারেলের ২টি পদ বৃদ্ধি; 2. ডিআইজি/কমান্ডান্ট পর্যায়ে ১১টি পদের নিটবৃদ্ধি; 3. ডিসি পর্যায়ের ২টি পদের বৃদ্ধি; 4. এসি পর্যায়ের ৪টি পদের বৃদ্ধি। সীমান্ত অঞ্চলের মানুষের মধ্যে সুরক্ষারবোধ বাড়ানো, জাতীয় সচেতনতার বিকাশ ঘটানো প্রভৃতি উদ্দেশ্য নিয়ে ১৯৬৩ সালে সশস্ত্রসীমা বল গঠিত হয়। এটি ২০০১ সালে স্বরাষ্ট্র দপ্তরের আওতায় আসার পর সশস্ত্র সীমাবল-কে ভারত-নেপাল ও ভারত-ভুটান সীমান্ত রক্ষার দায়িত্ব দেওয়া হয়। এছাড়া, বামপন্থীউগ্রপন্থা অধ্যুষিত অঞ্চলে উগ্রপন্থা প্রতিরোধে/অভিযানগত দায়িত্ব পালনেওজম্মু-কাশ্মীর ও অসমে একে কাজে লাগানো হয়। বর্তমানে বাহিনীতে ৭৩টি ব্যাটালিয়ান ৯৬,০৯৩জন কর্মরত আছেন।
প্রধানমন্ত্রী করোনাভাইরাস সংক্রান্ত থিম সঙ্ এর জন্য গায়ক- গায়িকাদের প্রশংসা করলেন

প্রধানমন্ত্রী শ্রী নরেন্দ্র মোদী করোনাভাইরাস সংক্রান্ত থিম সঙ্ এর জন্য গায়িকা মালিনী অবস্তি এবং গায়ক প্রীতম ভারতওয়ানের প্রশংসা করেছেন। ট্যুইটে এই গান টি সকলের সঙ্গে ভাগ করে নিয়ে প্রধানমন্ত্রী লিখেছেন জনতা কারফিউ বার্তা ছড়িয়ে দেওয়ার জন্য প্রত্যেকে নিজেদের মতো করে অবদান রাখছেন।বিশিষ্ট লোকসঙ্গীত শিল্পী মালিনী অবস্তি অভিনব উপায়ে সাধারণ মানুষকে উৎসাহিত করছেন। অন্য দিকে জনপ্রিয় লোকসঙ্গীত শিল্পী প্রীতম ভারতওয়ানও অভিনব উদ্যোগ নিয়েছেন এবং তার সুরেলা কণ্ঠে জনতা কারফিউ সংক্রান্ত বার্তা ছড়িয়ে দিচ্ছেন। প্রধানমন্ত্রী গণমাধ্যম জগতের প্রশংসা করে বলেছেন ,তারা যথার্থ তথ্যই প্রচার করছে ,সেইসঙ্গে আগাম সতর্কতামূলক ব্যবস্থা গ্রহণ করছে । ইতি বাচক বার্তা ছড়িয়ে দেওয়ার জন্য তিনি গণমাধ্যমের প্রশংসাও করেন। জনতা কারফিউ সংক্রান্ত বার্তা ছড়িয়ে দেওয়ার জন্য শ্রী মোদী বিশিষ্ট ব্যক্তিত্বদের ভূমিকার প্রশংসা করেছেন। একাধিক ট্যুইটে প্রধানমন্ত্রী বলেছেন বিশিষ্ট ব্যক্তিত্বরা করোনাভাইরাসের বিরুদ্ধে লড়াইয়ে রবিবার বাড়ি থাকার জন্য উৎসাহিত দিচ্ছেন। এক্ষেত্রে সাধারণ মানুষের স্বতঃস্ফূর্ত সাড়া মিলেছে। প্রধানমন্ত্রী আজ জনতা কারফিউ অভিযানের অঙ্গ হয়ে ওঠার জন্য মানুষের প্রতি আহ্বান জানিয়ে বলেছেন সকলের এই স্বতঃস্ফূর্ত উদ্যোগ কোভিড-১৯ ভীতি মোকাবিলায় শক্তি যোগাবে। বর্তমান পরিস্থিতিতে সামাজিক দূরত্ব বজায় রাখার গুরুত্বের ওপর জোর দিয়ে প্রধানমন্ত্রী সাধারণ মানুষকে পরিবারের সঙ্গে মূল্যবান সময় কাটানো ,টিভি দেখা এবং ভালো খাবার খাওয়ার পরামর্শ দিয়েছেন। তিনি আরও বলেছেন কোভিড-১৯এর বিরুদ্ধে সংগ্রামে আমরা নির্ভীক সেনানী।তাই সকলের সচেতনতা ও সতর্কতা লক্ষ লক্ষ জীবন রক্ষা করতে পারে। শ্রী মোদী বলেন, রাস্তাঘাট ফাঁকা হলেও কোভিড-১৯ মোকাবিলায় আমাদের দৃঢ় সংকল্পে কোন ভাটা পরেনি।
শেয়ার বাজারগুলিতে বিদেশী বিনিয়োগের উর্দ্ধসীমা ৫ শতাংশ থেকে বাড়িয়ে ১৫ শতাংশ করায় কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের শেয়ার বাজারগুলিতে বিদেশী বিনিয়োগের উর্দ্ধসীমা ৫ শতাংশ থেকে বাড়িয়ে ১৫ শতাংশ করার প্রস্তাবে অনুমোদন দেওয়া হলো। শেয়ার বাজার, ডিপোজিটারি, ব্যাঙ্কিং কোম্পানী, বিমা সংস্হা ও কমোডিটি ডেরিভেটিভ বাজারের ক্ষেত্রে এই সিদ্ধান্ত কার্যকরহবে। এই সঙ্গেই মন্ত্রিসভা সেকেন্ডারি মার্কেটের পাশাপাশি প্রাথমিক বরাদ্দ বাআই.পি.ও-এর মাধ্যমেও শেয়ার ক্রয়ে বিদেশী পোর্টফোলিও লগ্নিকারকদের অনুমতি দিয়েছে। এই সিদ্ধান্তের ফলে ভারতীয় শেয়ার বাজারগুলির পক্ষে আধুনিকতম প্রযুক্তি এবং বিশ্বসেরা ব্যবস্হাগুলি অবলম্বনের দ্বারা ভারতীয় মূলধনী বাজারের উত্তরোত্তরবিকাশ ত্বরান্বিত হবে। অর্থমন্ত্রী শ্রী অরুন জেটলী তাঁর এবারের বাজেট বক্তৃতায় প্রত্যক্ষবিদেশী বিনিয়োগের নীতিগত সংস্কারের প্রসঙ্গে ভারতীয় শেয়ার বাজারে বিদেশী সংস্হার বিনিয়োগে উর্দ্ধসীমা ৫ শতাংশ থেকে বাড়িয়ে ১৫ শতাংশ করার যে ঘোষনা করেছিলেন সেই অনুসারেই এই অনুমোদনটি করা হলো। /
প্রধানমন্ত্রী সকাশে মিস্টার বিল গেটস

প্রধানমন্ত্রী শ্রী নরেন্দ্র মোদীর সঙ্গে শুক্রবার বিল এন্ড মিলান্দা গেটস ফাউন্ডেশনের কো-চেয়ার এবং ট্রাস্টি মিস্টার বিল গেটস সাক্ষাৎ করেন। তাঁদের মধ্যে পরিচ্ছন্ন শক্তি উদ্যোগ, আর্থিক অন্তর্ভুক্তিকরণ, স্বাস্থ্য বিধান, স্বাস্থ্য এবং পুষ্টি সংক্রান্ত বিষয়াবলী নিয়ে আলোচনা করেন। মিস্টার বিল গেটস ভারতে পুনর্নবীকরণ শক্তি ক্ষেত্রে যেসব কাজ হয়েছে সেই কথা প্রশংসার সঙ্গে উল্লেখ করেন এবং হাইড্রোকার্বনের স্তরের পরিপ্রেক্ষিতে পরিচ্ছন্ন শক্তি উৎপাদনের খরচ কমানোর উপর জোর দেন। মিস্টার গেটস বলেন, আর্থিক অন্তর্ভুক্তিকরণের ক্ষেত্রে প্রভূত অগ্রগতি হয়েছে। তিনি এই লক্ষ্যে যেসব প্রয়াস নেওয়া হয়েছে সেগুলিকে জোরদার করার জন্য সহায়তা দেবেন বলে উল্লেখ করেন। সারা দেশে বর্তমান ডাক ব্যবস্থার পরিকাঠামোকে গতিশীল করে হাইব্রিড পেমেন্ট ব্যাংক সৃষ্টির প্রসঙ্গ নিয়েও অলোচনা করা হয়। স্বাস্থ্য প্রসঙ্গে আলোচনা করতে গিয়ে মিস্টার গেটস যেসব কাজ করা হয়েছে সেগুলির সবিশেষ প্রশংসা করেন, বিশেষত: নতুন টীকা চালু করার প্রসঙ্গটিরও প্রশংসা করেন তিনি। স্বচ্ছ ভারত প্রচার অভিযান এবং স্বাস্থ্য বিধানের উন্নয়নে সরকারের তরফে গৃহীত প্রয়াসসমূহের কথা বিস্তারিতভাবে আলোচিত হয়।
উস্তাদ হুসেন সায়িউদ্দিন ডাগরের প্রয়াণে প্রধানমন্ত্রীর শোক

প্রধানমন্ত্রী শ্রী নরেন্দ্র মোদী বিশিষ্ট হিন্দুস্হানী শাস্ত্রীয় সঙ্গীত শিল্পী উস্তাদ হুসেন সায়িউদ্দিন ডাগরের প্রয়াণে শোকজ্ঞাপন করেছেন। এক বার্তায় তিনি বলেছেন, “ উস্তাদ হুসেন সায়িউদ্দিন ডাগরের মৃত্যু অত্যন্ত শোকাবহ। হিন্দুস্হানীশাস্ত্রীয় সঙ্গীতে তাঁর অবদান যুগ যুগ ধরে স্মরণীয় হয়ে থাকবে। ভারতও বিশ্বের বিভিন্ন প্রান্তের মানুষ উস্তাদ হুসেন সায়িউদ্দিন ডাগরের সঙ্গীতে মুগ্ধ হয়ে থাকতেনআর তিনি ছিলেন বহু সঙ্গীতানুরাগীর প্রেরণা। ” /…
প্রধানমন্ত্রীর সঙ্গে কোয়ালকমের মুখ্য কার্যনির্বাহী আধিকারিক মিঃ ক্রিশ্চিয়ানো আমনের বৈঠক

নতুনদিল্লি, ২৩শে সেপ্টেম্বর, ২০২১ প্রধানমন্ত্রী শ্রী নরেন্দ্র মোদী আজ কোয়ালকমের মুখ্য কার্যনির্বাহী আধিকারিক মিঃ ক্রিশ্চিয়ানো আমনের সঙ্গে বৈঠক করেছেন। বৈঠকে তাঁরা ভারতে টেলিযোগাযোগ ও বৈদ্যুতিন ক্ষেত্রে বিনিয়োগের সুযোগ ও সম্ভাবনা নিয়ে আলোচনা করেন। এছাড়াও বৈদ্যুতিন ব্যবস্থার নকশা ও উৎপাদনের জন্য উৎসাহ ভিত্তিক উৎপাদন প্রকল্প এবং ভারতে সেমিকনডাকটরের সরবরাহ শৃঙ্খল তৈরি করা নিয়ে কথা হয়েছে। ভারতে স্থানীয় উদ্ভাবন ব্যবস্থাপনার জন্য কৌশল নিয়েও আলোচনা হয়েছে ।
লোকমান্য তিলকের জন্মজয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী লোকমান্য তিলককে তাঁর জন্মদিনে শ্রদ্ধা জানিয়েছেন। এক গুচ্ছ ট্যুইট বার্তায় প্রধানমন্ত্রী বলেছেন, “ আমি মহান লোকমান্য তিলককে প্রণাম জানাই। ১৩০কোটি ভারতবাসী এখন অর্থনৈতিক দিক থেকে সমৃদ্ধ ও সামাজিকভাবে প্রগতিশীল এক আত্মনির্ভর ভারত গড়ে তোলার সিদ্ধান্ত নিয়েছে। বর্তমান পরিস্থিতিতে তাঁর ভাবনা ও নীতি আগের থেকেও বেশী প্রাসঙ্গিক। লোকমান্য তিলক ভারতীয় মূল্যবোধ ও তত্ত্বের একজন অনুসারী। শিক্ষা ও মহিলাদের ক্ষমতায়নে তাঁর ভাবনা বহু মানুষকে অনুপ্রাণিত করে। তিনি ছিলেন প্রতিষ্ঠান গড়ার কারিগর এবং অনেক প্রথম সারির প্রতিষ্ঠানের পৃষ্ঠপোষক। বহু বছর ধরে এই সব প্রতিষ্ঠান পথপ্রদর্শকের কাজ করেছে।“
ভারতীয় বিমানবন্দর কর্তৃপক্ষের ৪,০৫০ বর্গমিটার জমি লিজ দেওয়ার প্রস্তাব অসম শিল্পোন্নয়ন নিগমকে  : সম্মতি কেন্দ্রীয় মন্ত্রিসভার

ভারতীয় বিমানবন্দর কর্তৃপক্ষের ৪,০৫০ বর্গমিটার জমি অসম শিল্পোন্নয়ন নিগমের অনুকূলে লিজ দানের একটি প্রস্তাব বুধবার অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। অসম শিল্পোন্নয়ননিগম হল রাজ্য সরকারের নিয়ন্ত্রণাধীন একটি সংস্থা। লিজ দেওয়া জমিটি পচনশীল পণ্যমজুত ও সংরক্ষণ কেন্দ্র গড়ে তোলার কাজে ব্যবহার করা হবে। এছাড়াও, জমির কিছুটা অংশব্যবহার করা হবে ভবিষ্যতে গুয়াহাটির লোকপ্রিয় গোপীনাথ বরদলুই আন্তর্জাতিকবিমানবন্দরের সম্প্রসারণের কাজে। লিজ চুক্তিটি স্বাক্ষরিত হলে বছরে ১ টাকার নামমাত্র লাইসেন্স ফি-এরবিনিময়ে জমিটি নিগমকে লিজ দেবে ভারতীয় বিমানবন্দর কর্তৃপক্ষ। চুক্তির মেয়াদ হবেসাত বছর। মেয়াদ শেষে লিজ চুক্তিটির পুনর্নবীকরণ হতে পারে।
বিশ্বউপভোক্তা দিবসে গ্রাহক ও ক্রেতা সাধারণকে লেনদেনের ক্ষেত্রে ডিজিটাল পদ্ধতি গ্রহণেউৎসাহিত করলেন প্রধানমন্ত্রী

লেনদেনের ক্ষেত্রে ডিজিটাল পদ্ধতি গ্রহণে উৎসাহী হয়ে ওঠার জন্য দেশের গ্রাহক ও ক্রেতাসাধারণকে বিশ্ব উপভোক্তা দিবসে অভিনন্দন জানালেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিশ্বউপভোক্তা দিবসে আমি সম্মান জানাই সেই সমস্ত ক্রেতা সাধারণকে যাঁদের ক্রয় ক্ষমতারওপর নির্ভর করে রয়েছে দেশের সার্বিক অর্থনীতি। গ্রাহকও ক্রেতা সাধারণের অধিকার সুরক্ষায় এবং তাঁদের অভিযোগ নিরসনে বেশ কিছু উদ্যোগ ওকর্মসূচি গ্রহণ করেছে কেন্দ্রীয় সরকার। বিশ্বউপভোক্তা দিবসে আমি ক্রেতা সাধারণের কাছে আর্জি জানাব লেনদেনের ক্ষেত্রে ডিজিটালপদ্ধতির আশ্রয় গ্রহণের জন্য। এইভাবেই দুর্নীতি ও কালো টাকার বিরুদ্ধে আন্দোলনেতাঁরা হয়ে উঠতে পারেন আমাদের শরিক।” /
নানাজি দেশমুখের জন্মশতবর্ষ উদযাপনের উদ্বোধনী অনুষ্ঠানে যোগ দেবেনপ্রধানমন্ত্রী

আগামীকাল অর্থাৎ বুধবার নয়াদিল্লির পুসায় আইএআরআই’তে নানাজি দেশমুখ-এরজন্মশতবর্ষ উদযাপনের উদ্বোধনী অনুষ্ঠানে যোগ দেবেন প্রধানমন্ত্রী শ্রী নরেন্দ্রমোদী। ‘গ্রাম জীবনে প্রযুক্তি’ বিষয়টিকে অবলম্বন করে আয়োজিত একটি প্রদর্শনীওপরিদর্শন করবেন তিনি। ১০০’রও বেশি দক্ষ কাজকর্মের নিদর্শন এবং অ্যাপ্লিকেশন স্থানপেয়েছে ঐ প্রদর্শনীটিতে। গ্রামীণ উদ্ভাবন ব্যবস্থার সঙ্গে যুক্ত পেশাদারব্যক্তিদের সঙ্গেও কথা বলবেন তিনি। নানাজি দেশমুখ এবং লোকনায়ক জয়প্রকাশ নারায়ণের উদ্দেশে পুষ্পার্ঘ্য নিবেদনকরবেন প্রধানমন্ত্রী। শ্রী মোদী নানাজি দেশমুখ-এর ওপর একটি স্মারক ডাকটিকিটও এদিন আনুষ্ঠানিকভাবেপ্রকাশ করবেন। জেলা পর্যায়ে বিভিন্ন উন্নয়নমূলক কাজকর্মের মধ্যে সমন্বয়সাধন এবংসেগুলির দেখভালের জন্য একটি বিশেষ পোর্টালেরও সূচনা করবেন তিনি। গ্রাম পঞ্চায়েতপর্যায়ে পল্লী উন্নয়ন সংক্রান্ত বিভিন্ন প্রকল্পের অগ্রগতি সম্পর্কে প্রয়োজনীয়তথ্য তুলে ধরার জন্য গ্রাম সংবাদ অ্যাপ্লিকেশনটিও চালু করবেন প্রধানমন্ত্রী।‘সূচনা সে স্বশক্তিকরণ’ অর্থাৎ ‘তথ্যের মাধ্যমে ক্ষমতায়ন’ বিষয়টিকে অবলম্বন করে এইপোর্টালটি গড়ে তোলা হয়েছে। স্বনির্ভর গোষ্ঠী, পঞ্চায়েত, জল সংরক্ষণের লক্ষ্যে উদ্ভাবন প্রচেষ্টারসঙ্গে যুক্ত পেশাদার ব্যক্তি এবং প্রধানমন্ত্রী আবাস যোজনার সুফল গ্রহীতাদের একসমাবেশে এদিন ভাষণ দেবেন প্রধানমন্ত্রী। এই সমাবেশে প্রায় ১০ হাজারের মতো জনসমাগমহবে বলে আশা করা হচ্ছে।